แห่ชม เจ้าทองคูณ ควายเผือกแสนรู้ เจ้าอาวาสวัดดัง เตรียมอนุรักษ์ให้คนรุ่นหลัง
พายลโฉม เจ้าทองคูณ พญาควายเผือกแสนรู้ ขณะที่ เจ้าอาวาสวัดพลายชุมพล เตรียมเปิดศูนย์อนุรักษ์ควายเผือก เพื่อให้คนรุ่นหลังได้ศึกษาหาความรู้ต่อไปวันที่ 24 พ.ค. 2563 ผู้สื่อข่าวรายงานว่า ที่วัดพลายชุมพล บ้านหางคลอง ม.5 ต.บ้านกล้วย อ.เมือง จ.สุโขทัย เป็นสถานที่เพาะเลี้ยงควายเผือก ซึ่งเป็นสัตว์ที่ค่อนข้างหายากในปัจจุบัน เจ้าอาวาสเตรียมเปิดเป็นศูนย์การเรียนรู้และอนุรักษ์ทางด้าน พระปลัดวัฒนา สิริสุวรรณโณ เจ้าอาวาสวัดพลายชุมพล เล่าว่า วัดพลายชุมพล แต่เดิมชื่อว่า วัดชายชุมพล ซึ่งในอดีตเคยเป็นวัดหน้าด่านในสมัยกรุงสุโขทัยเป็นราชธานี จนถูกเผาทำลายกลายเป็นวัดร้าง การเดินทางค่อนข้างลำบาก เนื่องจากอยู่ลึกจากถนนสายหลัก(สุโขทัย-เมืองเก่า) เข้าไปประมาณ 10 กม. ต่อมาในปี 2552 ก็ได้รับการยกฐานะเป็นวัดพลายชุมพล มาจนถึงปัจจุบันหลังจากอาตมารับตำแหน่งเจ้าอาวาส ในปี 2560 มีญาติโยมเดินทางเข้ามาไหว้พระขอพรและสิ่งศักดิ์สิทธิ์ ที่เชื่อว่ายังคงสิงสถิตอยู่ภายในบริเวณวัด เมื่อสมปรารถนาก็จะนำปัจจัยกลับมาถวาย แต่อาตมาขอรับเป็นควายเผือกแทน เพราะนอกจากเป็นการไถ่ชีวิตจากโรงฆ่าสัตว์แล้ว ยังเป็นการอนุรักษ์ควายเผือกหรือที่คนโบราณเชื่อกันว่าเป็น พญาควาย เพื่อให้คนรุ่นหลังได้เห็นได้ศึกษาหาความรู้อีกด้วยทั้งนี้ ได้มีโยมท่านหนึ่งไถ่ชีวิต เจ้าทองคูณ ควายเผือกเพศผู้แสนรู้ อายุประมาณ 6 ปี พร้อมควายเผือกเพศเมียอีก 3 ตัว มาจากโรงฆ่าสัตว์ นำมาถวายที่วัดจริงๆ จนปัจจุบันตกลูกเพิ่มมาอีก 3 ตัว รวมเป็น 7 ตัวแล้ว คาดว่าในอนาคตจะมีปริมาณควายเผือกเพิ่มขึ้นอีกแน่นอนขณะที่ ทุกวันตอนเช้า หลังกลับจากบิณฑบาต มักจะได้ยิน เจ้าทองคูณ ควายเผือกแสนรู้ ส่งเสียงร้องเรียกให้อาตมาเดินมาหา หลังจากนั้นก็จะเดินคลอเคลียไม่ยอมห่าง บางครั้งก้มหัวนิ่งฟังอาตมาพูด ราวกับฟังภาษาคนรู้เรื่อง ยิ่งช่วงนี้อากาศร้อน สิ่งที่ชอบที่สุดของควายเผือกฝูงนี้คือ ให้อาตมาจูงลงไปเล่นน้ำในสระ เป็นภาพที่น่ารักมาก ตั้งใจว่าจะใช้พื้นที่บริเวณหลังวัด เปิดเป็นศูนย์อนุรักษ์ควายเผือก หรือพญาควาย ซึ่งเป็นสัตว์หายากในปัจจุบัน เพื่อให้คนรุ่นหลังได้ชมความสวยงามของควายเหล่านี้ และศึกษาหาความรู้ต่อไป.
พายลโฉม เจ้าทองคูณ พญาควายเผือกแสนรู้ ขณะที่ เจ้าอาวาสวัดพลายชุมพล เตรียมเปิดศูนย์อนุรักษ์ควายเผือก เพื่อให้คนรุ่นหลังได้ศึกษาหาความรู้ต่อไป
ควายเผือก,เจ้าทองคูณ,ศูนย์อนุรักษ์ควายเผือก,พญาควาย,วัดพลายชุมพล,สุโขทัย,ข่าวทั่วไป